Diego Penny. Diego Alonso Roberto Penny (; 1984-yil 22-aprelda tugʻilgan) — Peru terma jamoasi futbolchisi, „Alianza Atletico“ jamoasida darvozabon sifatida oʻynaydi. Uning boʻyi 1,97 metr. Jamoalardagi faoliyati. Diego Penny oʻz faoliyatini 2004-yilda Peruning „Coronel Bolognesi“ jamoasida boshlagan va u yerda 180 ta oʻyinda maydonga tushgan. Burnley. Diego Penny 2008-yilning 27-iyunida „Burnley“ bilan 3-yillik shartnoma imzoladi [1], 2008-yilning 9-avgustida „Sheffield Wednesday“ga qarshi o‘yinda debyut qilgan. Oʻzining debyutidan soʻng, 2008-09-yilgi mavsumda va „Burnley“dagi ikkinchi yilida u Brian Jensen uchun ikkinchi tanlov boʻlgan. Diego Penny Premer ligadagi debyutini 2009-10-yilgi mavsumda, „Wigan Athletic“dan 3:1 hisobida magʻlubiyatga uchragan uyinda jarohat olgan Jensen oʻrniga maydonga tushganidan keyin oʻtkazdi. 2010-yil 16-avgustda u oʻzaro kelishuvga koʻra „Burnley“ni tark etdi va vatani Peruga qaytdi. Diego Penny „Burnley“ safida barcha musobaqalarda jami 4 ta oʻyinda maydonga tushdi. Juan Aurich. Diego Penny 2010-yilning 28-avgustida Peruning „Juan Aurich“ klubiga oʻtdi. 1-oktabr kuni „Melgar“ga qarshi oʻyinda u yangi jamoada debyut qildi. Klub uchun Diego Penny ikki mavsum oʻynadi va mamlakat chempionligini qoʻlga kiritdi. 2013-yil boshida Diego Penny „Sporting Crystal“ klubiga oʻtdi. 9-fevral kuni „Universidad San Martin“ga qarshi bahsda u „Sporting“ jamoasi safida debyut qildi. 2014-yilda Diego Penny yangi jamoasiga Peru chempionatida g‘alaba qozonishga yordam berdi, 2016-yilda esa bu muvaffaqiyatni takrorladi. 2017-yil boshida Diego Penny „Melgar“ klubiga koʻchib oʻtdi. 11-fevral kuni „Ayacucho“ga qarshi oʻyinda u yangi jamoada debyut qilgan. Xalqaro karyerasi. Diego Penny Peru terma jamoasi safida 2006-yilda oʻzining katta terma jamoasidagi debyutini oʻtkazdi.